Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Begoña Ganuza Bernaola andreak aurkeztutako galdera, NUPen Medikuntzako gradua ezartzen denean ikasleen praktikei dagokienez sortuko diren beharrizanak direla-eta hartuko diren neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Begoña Ganuza Bernaola andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, Osasuneko kontseilariak idatziz erantzun ditzan:

Parlamentuan maiatzaren 17an adierazi zenuenez, Nafarroako Ospitaleguneko, eskualde-zentroetako eta osasun etxeetako instalazioak prest daude NUPeko Medikuntzako gradua ezarri ondoren ikasle berriek egin beharreko praktikaldiek sortutako beharrizanei erantzuteko.

Kontuan hartuta zerbitzu asko gainezka daudela,

Nola antolatuko duzue hori dena? Zer neurri hartuko duzue?

Praktikaldiak beste zentro pribatu batzuetara zabaltzeko aukera gogoan al darabilzue?

Beste espezialitate batzuetako BAME prestakuntza eskatu eta zabalduko al duzu, Lizarrako eta Tuterako ospitaleetan daudenez gain? Zein?

Iruñean, 2018ko maiatzaren 18an

Foru parlamentaria: Begoña Ganuza Bernaola